Rammeforsøg med konfirmationsforberedelse i tid afsat til den understøttende 
undervisning 
Sagsfremstilling 
153.                Jan Schmidt med konfirmationsforberedelse i tid afsat til den 
understøttende undervisning - Åbent 
  
  
SAGENS INDHOLD 
I denne sag skal Byrådet tage stilling til, om skolerne i [adresse] kan deltage i et forsøg med 
konfirmationsforberedelse i undervisningstiden ved at afkorte den tid, der er afsat til den understøttende 
undervisning. 
  
En række kommuner har henvendt sig til Ministeriet for Børn, Undervisning og Ligestilling, fordi det er vanskeligt for 
dem at tilrettelægge konfirmationsforberedelsen inden for den almindelige skoledag i tidsrummet kl. 8.00-16.00. 
Derfor åbnes mulighed for at deltage i et forsøg, der skal give erfaringer med at lade konfirmationsforberedelsen 
erstatte understøttende undervisning i op til 1,5 klokketimer om ugen. Med forsøget gives mulighed for, at skolerne 
kan fravige folkeskolelovens § 14 b om undervisningstidens samlede varighed. På 7. klassetrin har skoleugen i 
gennemsnit en varighed af 35 klokketimer eksklusiv konfirmationsforberedelse. Ministeriets beskrivelse af forsøget 
er vedhæftet som bilag. 
  
Konfirmationsforberedelsen i 7. klasse udgør typisk mellem 36 klokketimer og så vidt muligt 42 klokketimer. Typisk 
ligger konfirmationsforberedelsen fra skoleårets start og frem til april/maj. 
  
Til de elever, som ikke ønsker at deltage i konfirmationsforberedelse, skal de skoler, der deltager i forsøget, tilbyde 
understøttende undervisning i det tidsrum, hvor skoledagen er forkortet med henblik på konfirmationsforberedelse. 
Det er den enkelte elevs forældre, som beslutter, om eleven skal deltage i konfirmationsforberedelse eller i det 
frivillige tilbud om understøttende undervisning. Den enkelte skole står selv for den praktiske tilrettelæggelse af det 
frivillige tilbud. 
  
Forsøgsgodkendelsen gives for fire år fra indeværende skoleår. Da konfirmationsforberedelsen for indeværende 
skoleår allerede er planlagt, kan skolerne vælge først at igangsætte forsøget fra skoleåret 2016/2017. Kommunerne 
forpligtes til at deltage i en fælles evaluering af forsøget efter skoleåret 2017/2018. 
  
Forsøgsordningen er drøftet på skoleledermøde 18. september 2015. Foreløbigt har fire skoleledere tilkendegivet, 
 
Byråd 
27. oktober 2015 
Sagsnr. 710-2015-
46023 
Dok.nr. 710-2015-
296499 
Sagsbehandler 
DPASGE 
  
Tidl. politisk behandling 
BY, 25.02.14, pkt. 33 
Forventet sagsgang 
BS-U, ØK, BY 
Lovgrundlag 
Folkeskoleloven § 14 b 
at de er interesserede i at deltage i forsøget. Deltagelse i forsøget drøftes i de respektive skolebestyrelser. 
  
[adresse] skal indsende en samlet ansøgning på vegne af skolerne til Ministeriet for Børn, Undervisning 
og Ligestilling. Ansøgningsfristen er 15. oktober 2015. Men Byrådet kan først behandle sagen på byrådsmødet 28. 
oktober 2015. Derfor forslås, at Børne- og Skoleudvalget godkender, at Børn og Skole inden 15. oktober 2015 
indsender en ansøgning, som er betinget af Byrådets endelige godkendelse. 
  
Det er en betingelse, at minimum to kommuner på nationalt plan ansøger, før kommunerne kan forvente, at 
rammeforsøget gennemføres. 
  
VURDERING 
Børn og Skole vurderer ikke, at der er problemer med at planlægge konfirmationsforberedelsen i forbindelse med 
undervisningen i [adresse]. 
  
De elever, der deltager i konfirmationsforberedelse eller som fravælger det frivillige tilbud om understøttende 
undervisning, får forkortet deres undervisningstid. 
  
Børn og Skole bemærker, at deltagelse i forsøgsordningen ændrer på forudsætningerne i grundlaget for 
implementeringen af folkeskolereformen, som er beskrevet i ’Læring, trivsel og samarbejde – folkeskolereformen i 
Favrskov Kommune’. 
  
ØKONOMI 
De økonomiske konsekvenser af forsøget afhænger af, hvor mange elever der ønsker et frivilligt tilbud om 
understøttende undervisning, og hvordan dette tilbud kan organiseres på de enkelte skoler. 
  
Der kan opstå behov for ekstra befordring, hvis forsøget medfører, at elever, der har en længere skolevej end 7 km, 
skal møde senere eller får tidligere fri, hvis de ikke deltager i konfirmationsforberedelse eller det frivillige tilbud om 
understøttende undervisning. Børn og Skole vurderer, at det vil dreje sig om få elever, men transporttilbuddet skal 
etableres uafhængig af antal elever. 
  
INDDRAGELSE 
Den enkelte skoles deltagelse i forsøget drøftes i skolens bestyrelse. 
  
INDSTILLING 
Den konstituerede direktør for Børn og Skole indstiller: 
  
1. At Børne- og Skoleudvalget godkender, at Børn og Skole inden 15. oktober 2015 indsender en ansøgning om at 
være med i forsøgsordningen, som er betinget af Byrådets endelige godkendelse.   
2. At Byrådet tager stilling til, om skolerne i [adresse] kan deltage i rammeforsøget med 
konfirmationsforberedelse indenfor timerne, der er afsat til understøttende undervisning. 
  
BESLUTNING 
  
Børne- og Skoleudvalget, 8. oktober 2015: 
Fraværende: Ingen 
  
Ad 1) Godkendt. 
Ad 2) Børne- og Skoleudvalget tiltræder indstillingen.  
  
Børne- og Skoleudvalget bemærker, at skolerne selv skal afholde udgifterne til eventuel ekstra befordring. 
  
Økonomiudvalget, 21. oktober 2015: 
Fraværende: Tim Lassen 
  
Ad 2. indstilles godkendt med Børne- og Skoleudvalgets bemærkning. 
  
Bilag 
  
  
  
  
Byråd, 27. oktober 2015: 
Fraværende: Julius Hansen 
  
Godkendt med 15 stemmer for og 2 imod. 7 undlod at stemme. 
  
For stemte Benjamin Simonsen, Mike Danielsen, George Christiansen, Lotte Christensen, Amanda Olesen, 
Gertrud Lauritsen, Ruben Skov, Tim Lassen, Johnnie Henriksen, Clavs Iversen, Lasse Sørensen, René Schou 
Gunnar Schmidt, Dina Thorsen, Ditte Søndergaard og Hugo Andersen. 
  
Imod stemte Kaspar Mortensen og Daniella Jespersen. 
  
Ragner Christiansen, Jimmy Paulsen, Alvin Madsen, Zara Krogh, Oscar Klausen, Åbjørn Koch 
og Casper Sørensen undlod at stemme. 
  
Til samtlige kommunalbestyrelser - udmelding af 
rammeforsøg 
710-2015-267417 
